title: Komission täytäntöönpanoasetus (EU) 2015/2185, annettu 26 päivänä marraskuuta 2015, kiinteistä tuontiarvoista tiettyjen hedelmien ja vihannesten tulohinnan määrittämiseksi

text:
               27.11.2015

               FI

               Euroopan unionin virallinen lehti

               L 312/3

         KOMISSION TÄYTÄNTÖÖNPANOASETUS (EU) 2015/2185,
   annettu 26 päivänä marraskuuta 2015,
   kiinteistä tuontiarvoista tiettyjen hedelmien ja vihannesten tulohinnan määrittämiseksi
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 992/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1),
   ottaa huomioon neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7 päivänä kesäkuuta 2011 annetun komission täytäntöönpanoasetuksen (EU) N:o 543/2011 (2) ja erityisesti sen 136 artiklan 1 kohdan,
   sekä katsoo seuraavaa:

               (1)

               Täytäntöönpanoasetuksessa (EU) N:o 543/2011 säädetään Uruguayn kierroksen monenvälisten kauppaneuvottelujen tulosten soveltamiseksi perusteista, joiden mukaan komissio vahvistaa kolmansista maista tapahtuvan tuonnin kiinteät arvot mainitun asetuksen liitteessä XVI olevassa A osassa luetelluille tuotteille ja ajanjaksoille.

               (2)

               Kiinteä tuontiarvo lasketaan joka työpäivä täytäntöönpanoasetuksen (EU) N:o 543/2011 136 artiklan 1 kohdan mukaisesti ottaen huomioon päivittäin vaihtuvat tiedot. Sen vuoksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,

         ON HYVÄKSYNYT TÄMÄN ASETUKSEN:
   1 artikla
   Täytäntöönpanoasetuksen (EU) N:o 543/2011 136 artiklassa tarkoitetut kiinteät tuontiarvot vahvistetaan tämän asetuksen liitteessä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 26 päivänä marraskuuta 2015.

            Komission puolesta,

            puheenjohtajan nimissä

         Jerzy PLEWA

            Maatalouden ja maaseudun kehittämisen pääosaston pääjohtaja

      (1)  EUVL L 347, 20.12.2013, s. 671.

      (2)  EUVL L 157, 15.6.2011, s. 1.

      LIITE

         Kiinteät tuontiarvot tiettyjen hedelmien ja vihannesten tulohinnan määrittämiseksi

                  (EUR/100 kg)

                  CN-koodi

                  Kolmansien maiden koodi (1)

                  Kiinteä tuontiarvo

                  0702 00 00

                  AL

                  50,7

                  MA

                  70,0

                  ZZ

                  60,4

                  0707 00 05

                  AL

                  56,9

                  MA

                  93,1

                  TR

                  141,5

                  ZZ

                  97,2

                  0709 93 10

                  AL

                  83,5

                  MA

                  75,1

                  TR

                  159,0

                  ZZ

                  105,9

                  0805 20 10

                  CL

                  96,2

                  MA

                  93,2

                  PE

                  78,3

                  ZZ

                  89,2

                  0805 20 30, 0805 20 50, 0805 20 70, 0805 20 90

                  TR

                  81,8

                  ZZ

                  81,8

                  0805 50 10

                  AR

                  61,0

                  TR

                  109,5

                  ZZ

                  85,3

                  0808 10 80

                  AU

                  166,8

                  CA

                  159,7

                  CL

                  85,7

                  MK

                  28,7

                  NZ

                  173,1

                  US

                  145,5

                  ZA

                  164,2

                  ZZ

                  132,0

                  0808 30 90

                  BA

                  85,4

                  CN

                  63,9

                  TR

                  128,8

                  ZZ

                  92,7

         (1)  Kolmansien maiden kanssa käytävää ulkomaankauppaa koskevista yhteisön tilastoista annetun Euroopan parlamentin ja neuvoston asetuksen (EY) N:o 471/2009 täytäntöönpanosta maa- ja alueluokituksen ajan tasalle saattamisen osalta 27 päivänä marraskuuta 2012 annetussa komission asetuksessa (EU) N:o 1106/2012 (EUVL L 328, 28.11.2012, s. 7) vahvistettu maanimikkeistö. Koodi ”ZZ” tarkoittaa ”muuta alkuperää”.


title: Komission täytäntöönpanoasetus (EU) N:o 712/2013, annettu 24 päivänä heinäkuuta 2013 , kiinteistä tuontiarvoista tiettyjen hedelmien ja vihannesten tulohinnan määrittämiseksi

text:
               25.7.2013

               FI

               Euroopan unionin virallinen lehti

               L 200/18

         KOMISSION TÄYTÄNTÖÖNPANOASETUS (EU) N:o 712/2013,
   annettu 24 päivänä heinäkuuta 2013,
   kiinteistä tuontiarvoista tiettyjen hedelmien ja vihannesten tulohinnan määrittämiseksi
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1),
   ottaa huomioon neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7 päivänä kesäkuuta 2011 annetun komission täytäntöönpanoasetuksen (EU) N:o 543/2011 (2) ja erityisesti sen 136 artiklan 1 kohdan,
   sekä katsoo seuraavaa:

               (1)

               Täytäntöönpanoasetuksessa (EU) N:o 543/2011 säädetään Uruguayn kierroksen monenvälisten kauppaneuvottelujen tulosten soveltamiseksi perusteista, joiden mukaan komissio vahvistaa kolmansista maista tapahtuvan tuonnin kiinteät arvot mainitun asetuksen liitteessä XVI olevassa A osassa luetelluille tuotteille ja ajanjaksoille.

               (2)

               Kiinteä tuontiarvo lasketaan joka työpäivä täytäntöönpanoasetuksen (EU) N:o 543/2011 136 artiklan 1 kohdan mukaisesti ottaen huomioon päivittäin vaihtuvat tiedot. Sen vuoksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,

         ON HYVÄKSYNYT TÄMÄN ASETUKSEN:
   1 artikla
   Asetuksen (EU) N:o 543/2011 136 artiklassa tarkoitetut kiinteät tuontiarvot vahvistetaan tämän asetuksen liitteessä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 24 päivänä heinäkuuta 2013.

            Komission puolesta, puheenjohtajan nimissä

         Jerzy PLEWA

            Maatalouden ja maaseudun kehittämisen pääosaston pääjohtaja

      (1)  EUVL L 299, 16.11.2007, s. 1.

      (2)  EUVL L 157, 15.6.2011, s. 1.

      LIITE
      Kiinteät tuontiarvot tiettyjen hedelmien ja vihannesten tulohinnan määrittämiseksi

                  (EUR/100 kg)

                  CN-koodi

                  Kolmansien maiden koodi (1)

                  Kiinteä tuontiarvo

                  0707 00 05

                  TR

                  124,7

                  ZZ

                  124,7

                  0709 93 10

                  TR

                  128,9

                  ZZ

                  128,9

                  0805 50 10

                  AR

                  86,2

                  CL

                  73,3

                  TR

                  70,0

                  UY

                  72,5

                  ZA

                  95,2

                  ZZ

                  79,4

                  0806 10 10

                  CL

                  51,4

                  EG

                  185,0

                  TR

                  169,6

                  ZZ

                  135,3

                  0808 10 80

                  AR

                  177,7

                  BR

                  112,3

                  CL

                  125,7

                  CN

                  79,0

                  NZ

                  134,1

                  US

                  165,6

                  ZA

                  131,6

                  ZZ

                  132,3

                  0808 30 90

                  AR

                  97,6

                  CL

                  151,4

                  CN

                  77,3

                  NZ

                  162,9

                  TR

                  246,0

                  ZA

                  102,1

                  ZZ

                  139,6

                  0809 10 00

                  TR

                  193,0

                  ZZ

                  193,0

                  0809 29 00

                  TR

                  320,9

                  ZZ

                  320,9

                  0809 30

                  TR

                  171,7

                  ZZ

                  171,7

                  0809 40 05

                  BA

                  69,9

                  TR

                  118,8

                  XS

                  74,4

                  ZZ

                  87,7

         (1)  Komission asetuksessa (EY) N:o 1833/2006 (EUVL L 354, 14.12.2006, s. 19) vahvistettu maanimikkeistö. Koodi ”ZZ” tarkoittaa ”muuta alkuperää”.


title: Komission täytäntöönpanoasetus (EU) 2016/531, annettu 30 päivänä maaliskuuta 2016, erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän muun kuin vähäisen muutoksen hyväksymisestä (Lingot du Nord (SMM))

text:
               6.4.2016

               FI

               Euroopan unionin virallinen lehti

               L 89/2

         KOMISSION TÄYTÄNTÖÖNPANOASETUS (EU) 2016/531,
   annettu 30 päivänä maaliskuuta 2016,
   erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän muun kuin vähäisen muutoksen hyväksymisestä (Lingot du Nord (SMM))
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
   sekä katsoo seuraavaa:

               (1)

               Komissio on asetuksen (EU) N:o 1151/2012 53 artiklan 1 kohdan ensimmäisen alakohdan mukaisesti tutkinut Ranskan esittämän pyynnön, joka koski komission asetuksen (EY) N:o 284/2008 (2) nojalla rekisteröidyn suojatun maantieteellisen merkinnän ”Lingot du Nord” eritelmän muutoksen hyväksymistä.

               (2)

               Koska kyseessä ei ole asetuksen (EU) N:o 1151/2012 53 artiklan 2 kohdan mukainen vähäinen muutos, komissio julkaisi muutospyynnön kyseisen asetuksen 50 artiklan 2 kohdan a alakohdan mukaisesti Euroopan unionin virallisessa lehdessä
                   (3).

               (3)

               Komissiolle ei ole toimitettu asetuksen (EU) N:o 1151/2012 51 artiklan mukaisia vastaväitteitä, minkä vuoksi eritelmän muutos olisi hyväksyttävä,

         ON HYVÄKSYNYT TÄMÄN ASETUKSEN:
   1 artikla
   Hyväksytään nimitystä ”Lingot du Nord” (SMM) koskevan eritelmän muutos, joka on julkaistu Euroopan unionin virallisessa lehdessä.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 30 päivänä maaliskuuta 2016.

            Komission puolesta,

            puheenjohtajan nimissä

         Phil HOGAN

            Komission jäsen

      (1)  EUVL L 343, 14.12.2012, s. 1.

      (2)  Komission asetus (EY) N:o 284/2008, annettu 27 päivänä maaliskuuta 2008, tiettyjen nimitysten rekisteröimisestä suojattujen alkuperänimitysten ja suojattujen maantieteellisten merkintöjen rekisteriin (Lingot du Nord (SMM), Cipolla Rossa di Tropea Calabria (SMM), Marrone di Roccadaspide (SMM)) (EUVL L 86, 28.3.2008, s. 21).

      (3)  EUVL C 374, 11.11.2015, s. 5.


title: Komission täytäntöönpanoasetus (EU) N:o 263/2013, annettu 18 päivänä maaliskuuta 2013 , erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän suuren muutoksen hyväksymisestä (Mela Alto Adige / Südtiroler Apfel (SMM))

text:
               22.3.2013

               FI

               Euroopan unionin virallinen lehti

               L 82/26

         KOMISSION TÄYTÄNTÖÖNPANOASETUS (EU) N:o 263/2013,
   annettu 18 päivänä maaliskuuta 2013,
   erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän suuren muutoksen hyväksymisestä (Mela Alto Adige / Südtiroler Apfel (SMM))
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
   sekä katsoo seuraavaa:

               (1)

               Asetus (EU) N:o 1151/2012 tuli voimaan 3 päivänä tammikuuta 2013. Sillä kumottiin ja korvattiin maataloustuotteiden ja elintarvikkeiden maantieteellisten merkintöjen ja alkuperänimitysten suojasta 20 päivänä maaliskuuta 2006 annettu neuvoston asetus (EY) N:o 510/2006 (2).

               (2)

               Komissio on asetuksen (EY) N:o 510/2006 9 artiklan 1 kohdan ensimmäisen alakohdan mukaisesti tutkinut Italian pyynnön, joka koskee komission asetuksella (EY) N:o 1855/2005 (3) rekisteröidyn suojatun maantieteellisen merkinnän ”Mela Alto Adige / Südtiroler Apfel” eritelmän muutoksen hyväksymistä.

               (3)

               Koska kyseessä ei ole vähäinen muutos, komissio julkaisi muutospyynnön asetuksen (EY) N:o 510/2006 6 artiklan 2 kohdan mukaisesti Euroopan unionin virallisessa lehdessä
                   (4). Koska komissiolle ei ole toimitettu mainitun asetuksen 7 artiklan mukaisia vastaväitteitä, muutos olisi hyväksyttävä,

         ON HYVÄKSYNYT TÄMÄN ASETUKSEN:
   1 artikla
   Hyväksytään tämän asetuksen liitteessä olevaa nimitystä koskeva eritelmän muutos, joka on julkaistu Euroopan unionin virallisessa lehdessä.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 18 päivänä maaliskuuta 2013.

            Komission puolesta, puheenjohtajan nimissä

         Dacian CIOLOȘ

            Komission jäsen

      (1)  EUVL L 343, 14.12.2012, s. 1.

      (2)  EUVL L 93, 31.3.2006, s. 12.

      (3)  EUVL L 297, 15.11.2005, s. 5.

      (4)  EUVL C 125, 28.4.2012, s. 5.

      LIITE
      Ihmisravinnoksi tarkoitetut perussopimuksen liitteeseen I kuuluvat maataloustuotteet:

         Luokka 1.6   Hedelmät, vihannekset ja viljat sellaisenaan tai jalostettuina

      ITALIA
      Mela Alto Adige / Südtiroler Apfel (SMM)


title: Komission täytäntöönpanoasetus (EU) N:o 1355/2014, annettu 17 päivänä joulukuuta 2014 , asetuksen (EY) N:o 391/2009 muuttamisesta siltä osin kuin on kyse tiettyjen säännöstöjen ja niihin liittyvien tiettyjen yleissopimusten ja pöytäkirjojen muutosten hyväksymisestä Kansainvälisessä merenkulkujärjestössä (IMO)  ETA:n kannalta merkityksellinen teksti

text:
               19.12.2014

               FI

               Euroopan unionin virallinen lehti

               L 365/82

         KOMISSION TÄYTÄNTÖÖNPANOASETUS (EU) N:o 1355/2014,
   annettu 17 päivänä joulukuuta 2014,
   asetuksen (EY) N:o 391/2009 muuttamisesta siltä osin kuin on kyse tiettyjen säännöstöjen ja niihin liittyvien tiettyjen yleissopimusten ja pöytäkirjojen muutosten hyväksymisestä Kansainvälisessä merenkulkujärjestössä (IMO)
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon alusten tarkastamis- ja katsastamislaitoksia koskevista yhteisistä säännöistä ja standardeista 23 päivänä huhtikuuta 2009 annetun Euroopan parlamentin ja neuvoston asetuksen (EY) N:o 391/2009 (1) ja erityisesti sen 13 artiklan 2 kohdan,
   noudattaa meriturvallisuutta ja alusten aiheuttaman pilaantumisen ehkäisemistä käsittelevän komitean (COSS-komitea) perustamisesta annetun Euroopan parlamentin ja neuvoston asetuksen (EY) N:o 2099/2002 (2) 5 artiklassa säädettyä vaatimustenmukaisuuden tarkastusmenettelyä,
   sekä katsoo seuraavaa:

               (1)

               Asetuksen (EY) N:o 2099/2002 5 artiklan 1 kohdan mukaan jäsenvaltiot ja komissio tekevät yhteistyötä määritelläkseen tarvittaessa yhteisen kannan tai lähestymistavan toimivaltaisilla kansainvälisillä foorumeilla, jotta voidaan vähentää ristiriitojen mahdollisuutta yhteisön merilainsäädännön ja kansainvälisten oikeudellisten asiakirjojen välillä.

               (2)

               Asetus (EY) N:o 391/2009 muodostaa yhdessä Euroopan parlamentin ja neuvoston direktiivin 2009/15/EY (3) kanssa yhtenäisen säädöskokonaisuuden, jossa säädetään hyväksyttyjen laitosten toiminnan johdonmukaisesta sääntelystä noudattaen samoja periaatteita ja määritelmiä. Direktiivin 2009/15/EY 3 artiklan 2 kohdassa säädetään, että jos jäsenvaltio päättää sen lipun alla purjehtivien alusten osalta valtuuttaa jonkin laitoksen suorittamaan puolestaan lakisääteisiin todistuskirjoihin liittyvät tarkastukset ja katsastukset, se voi antaa nämä tehtävät ainoastaan hyväksytylle laitokselle, jolla mainitun direktiivin 2 artiklan g alakohdan mukaan tarkoitetaan asetuksen (EY) N:o 391/2009 mukaisesti hyväksyttyä laitosta. Näin ollen säännöt, joiden perusteella kyseiset laitokset hyväksytään, koskevat molempia säädöksiä.

               (3)

               Asetuksen (EY) N:o 391/2009 2 artiklan b alakohdassa määritellyillä ’kansainvälisillä yleissopimuksilla’ tarkoitetaan 1 päivänä marraskuuta 1974 tehtyä kansainvälistä yleissopimusta ihmishengen turvallisuudesta merellä (SOLAS-yleissopimus), lukuun ottamatta sen liitteessä olevaa XI-2 lukua, 5 päivänä huhtikuuta 1966 tehtyä kansainvälistä lastiviivasopimusta sekä 2 päivänä marraskuuta 1973 tehtyä kansainvälistä yleissopimusta alusten aiheuttaman meren pilaantumisen ehkäisemisestä (Marpol-yleissopimus), sekä näiden yleissopimusten pöytäkirjoja ja muutoksia sekä asiaan liittyviä, kaikkia jäsenvaltioita sitovia säännöstöjä, sellaisina kuin ne ovat voimassa.

               (4)

               IMOn yleiskokous hyväksyi 28. istunnossaan IMO-asiakirjojen täytäntöönpanoa koskevan säännöstön, jäljempänä ’III-säännöstö’, sellaisena kuin se esitetään IMOn päätöslauselman A.1070 28 kohdassa, sekä lastiviivayleissopimuksen muutokset, jotka esitetään 4 päivänä joulukuuta 2013 annetun IMOn päätöslauselman A.1083 28 kohdassa, jotta III-säännöstöstä siihen liittyvine lippuvaltioiden auditointijärjestelmineen tulisi sitova.

               (5)

               IMOn meriympäristön suojelukomitea (MEPC) hyväksyi 66. istunnossaan Marpol-yleissopimukseen liittyvään vuoden 1978 pöytäkirjaan muutoksia, jotka esitetään 4 päivänä huhtikuuta 2014 annetun päätöslauselman MEPC.246 66 kohdassa, sekä Marpol-yleissopimukseen liittyvään vuoden 1997 pöytäkirjaan, sellaisena kuin se on muutettuna siihen liittyvällä vuoden 1978 pöytäkirjalla, muutoksia, jotka esitetään 4 päivänä huhtikuuta 2014 annetun päätöslauselman MEPC.247 66 kohdassa, jotta III-säännöstöstä siihen liittyvine lippuvaltioiden auditointijärjestelmineen tulisi sitova.

               (6)

               IMOn meriturvallisuuskomitea (MSC) hyväksyi 93. istunnossaan SOLAS-yleissopimuksen muutokset, jotka esitetään 22 päivänä toukokuuta 2014 annetun päätöslauselman MSC.366 93 kohdassa, sekä lastiviivayleissopimukseen liittyvän vuoden 1988 pöytäkirjan muutokset, jotka esitetään 22 päivänä toukokuuta 2014 annetun päätöslauselman MSC.375 93 kohdassa, jotta III-säännöstöstä siihen liittyvine lippuvaltioiden auditointijärjestelmineen tulisi sitova.

               (7)

               MEPC hyväksyi 65. istunnossaan ja MSC 92. istunnossaan hyväksyttyjä järjestöjä koskevan IMO-säännöstön, jäljempänä ’RO-säännöstö’, joka esitetään 21 päivänä kesäkuuta 2013 annetun päätöslauselman MSC.349 92 kohdassa.

               (8)

               MEPC hyväksyi 65. istunnossaan Marpol-yleissopimukseen liittyvän vuoden 1978 pöytäkirjan muutokset, jotka esitetään 17 päivänä toukokuuta 2013 annetun päätöslauselman MEPC.238 65 kohdassa, jotta RO-säännöstöstä tulisi sitova.

               (9)

               MSC hyväksyi 92. istunnossaan SOLAS-yleissopimuksen sekä lastiviivayleissopimukseen liittyvän vuoden 1988 pöytäkirjan muutokset, jotka esitetään 21 päivänä kesäkuuta 2013 annettujen päätöslauselmien MSC.350 ja MSC.356 92 kohdassa, jotta RO-säännöstöstä tulisi sitova.

               (10)

               III-säännöstön ja RO-säännöstön odotetaan tulevan voimaan 1 päivän tammikuuta 2015 ja 1 päivän tammikuuta 2018 välisenä aikana kaikkien kyseisten IMOn yleissopimusten osalta sovellettavien muutosten hyväksymistä, ratifiointia ja voimaantuloa koskevien sääntöjen mukaisesti.

               (11)

               Neuvosto antoi 13 päivänä toukokuuta 2013 neuvoston päätöksen 2013/268/EU (4). Mainitun päätöksen 5 artiklan nojalla neuvosto valtuutti jäsenvaltiot antamaan suostumuksensa tulla unionin etujen mukaisesti kyseisen asetuksen johdanto-osan 4–9 kappaleessa tarkoitettujen muutosten sitomiksi, jollei päätöksen liitteessä olevasta lausumasta muuta johdu.

               (12)

               Päätöksen 2013/268/EU liitteenä olevan lausuman mukaan jäsenvaltiot katsovat, että III-säännöstö ja RO-säännöstö sisältävät vähimmäisvaatimuksia, joita jäsenvaltiot voivat tarvittaessa työstää ja kehittää edelleen, jotta meriturvallisuutta ja ympäristönsuojelua voidaan parantaa.

               (13)

               Siinä todetaan myös, ettei mitään III-säännöstössä ja RO-säännöstössä ole tulkittava siten, että se vähentää tai rajoittaa jäsenvaltioille EU:n lainsäädännön nojalla kuuluvien velvollisuuksien täyttymistä, mitä tulee lakisääteisen todistuskirjan ja luokitustodistuksen määritelmiin, hyväksytyille laitoksille asetettujen velvollisuuksien ja vaatimusten laajuuteen, Euroopan komission tehtäviin, jotka koskevat laitosten hyväksymistä ja hyväksyttyjen laitosten arvioimista sekä tarvittaessa korjaavien toimien tai seuraamusten määräämistä hyväksytyille laitoksille. Samassa lausumassa todetaan, että IMO-auditoinnin yhteydessä olisi todennettava ainoastaan niiden keskeisten kansainvälisten yleissopimusten määräysten noudattaminen, jotka jäsenvaltiot ovat hyväksyneet, ottaen huomioon tämän lausuman ehdot.

               (14)

               Unionin oikeusjärjestyksessä sekä asetuksen (EY) N:o 391/2009 että direktiivin 2009/15/EY soveltamisala sisältää viittauksia ’kansainvälisiin yleissopimuksiin’, sellaisina kuin ne kuvaillaan johdanto-osan 3 kappaleessa. Näin ollen IMOn yleissopimusten muutokset saatetaan automaattisesti osaksi unionin lainsäädäntöä samaan aikaan, kun ne tulevat voimaan kansainvälisellä tasolla, mukaan lukien niihin liittyvät pakolliset säännöstöt kuten III-säännöstö ja RO-säännöstö, jotka sen vuoksi muodostavat osan asetuksen (EY) N:o 391/2009 soveltamisen kannalta merkityksellisistä IMOn asiakirjoista.

               (15)

               Kansainvälisiin yleissopimuksiin tehdyt muutokset voidaan kuitenkin vaatimustenmukaisuuden tarkastusmenettelyä noudattaen jättää unionin merilainsäädännön soveltamisalan ulkopuolelle, jos ne täyttävät vähintään toisen asetuksen (EY) N:o 2099/2002 5 artiklan 2 kohdassa vahvistetuista kahdesta perusteesta.

               (16)

               Komissio on arvioinut IMOn yleissopimusten muutokset asetuksen (EY) N:o 2099/2002 5 artiklan mukaisesti ja totesi, että yhtäältä III-säännöstön ja RO-säännöstön ja toisaalta asetuksen (EY) N:o 391/2009 ja direktiivin 2009/15/EY välillä on eroavuuksia.

               (17)

               Ensinnäkin III-säännöstön 2 osan 16.1 kohdan mukaan lippuvaltioiden on laadittava resurssien ja menettelyiden vähimmäisluettelo, johon sisältyvät hallinnolliset ohjeet, jotka koskevat muun muassa luokitustodistuksia, joita lippuvaltio vaatii sen osoittamiseksi, että alus täyttää sellaisen kansainvälisen yleissopimuksen, jonka osapuoli lippuvaltio on, rakenteelliset, mekaaniset, sähkötekniset ja/tai muut vaatimukset tai lippuvaltion kansallisen sääntelyn mukaisen vaatimuksen. Kuten johdanto-osan 21 kappaleessa jäljempänä esitetään, unionin oikeudessa tehdään ero lakisääteisten todistuskirjojen ja luokitustodistusten välillä. Jälkimmäiset ovat luonteeltaan yksityisiä asiakirjoja eivätkä jonkin valtion toteuttamia tai sen puolesta toteutettuja toimintoja. Tämä III-säännöstön määräys koskee itse asiassa SOLAS-yleissopimuksen II-I luvun A-1 osan 3–1 sääntöä, jonka mukaan alusten on suunnittelun, rakennuksen ja huollon osalta täytettävä hallinnon XI-1/1 säännön mukaisesti hyväksymän luokituslaitoksen asettamat rakenteelliset, mekaaniset ja sähkötekniset vaatimukset. 1. SOLAS-yleissopimuksessa tämän vaatimuksen kohde on selkeästi alus tai sen oikeudellinen edustus suhteessa lippuvaltioon. Luokituslaitoksena toimiessaan hyväksytty laitos lisäksi myöntää alusten luokitustodistukset noudattaen omia sääntöjään, menettelyjään, ehtojaan ja yksityisiä sopimusjärjestelyjä eikä lippuvaltio ole niissä osallisena. Tästä syystä tämä III-säännöstön määräys on ristiriidassa voimassa olevassa EU:n lainsäädännössä vahvistetun luokitus- ja lakisääteisten toimintojen erottamisen kanssa.

               (18)

               Toiseksi III-säännöstön 2 osan 18.1 kohdan mukaan lippuvaltion on ”lippunsa alla purjehtivien alusten osalta” määritettävä, että hyväksytyllä laitoksella on oltava teknisten, johto- ja tutkimusvalmiuksien osalta riittävät resurssit hoitaa sille annettavat tehtävät. Unionin lainsäädännössä tähän näkökohtaan taasen puututaan hyväksymiseen liittyvänä vaatimuksena, joka sisältyy asetuksen (EY) N:o 391/2009 liitteessä I olevaan vähimmäisvaatimukseen A.3 ja joka koskee kyseisen laitoksen luokittelemaa koko aluskantaa ilman lippuvaltioon liittyvää erottelua. Jos III-säännöstön edellä mainittu määräys saatettaisiin osaksi unionin lainsäädäntöä, se rajoittaisi asetuksen (EY) N:o 391/2009 liitteessä I olevan vähimmäisvaatimuksen A.3 soveltamisen hyväksyttyjen laitosten toimintaan yksinomaan jäsenvaltioiden lipun alla purjehtivien alusten suhteen, mikä on ristiriidassa voimassa olevien vaatimusten kanssa.

               (19)

               Kolmanneksi III-säännöstön 2 osan 19 kohdan mukaan lippuvaltio ei saa valtuuttaa hyväksyttyjä laitoksiaan soveltamaan muihin aluksiin kuin niihin, joilla on oikeus purjehtia sen lipun alla, vaatimuksia, jotka koskevat muun muassa luokitussääntöjä, -vaatimuksia ja -menettelyjä. Direktiivin 2009/15/EY nojalla jäsenvaltiot voivat valtuuttaa laitoksen hoitamaan puolestaan aluskantojensa lakisääteisten todistuskirjojen myöntämisen ainoastaan, jos kyseisellä laitoksella on jo hyväksyntä ja sitä valvotaan tätä varten asetuksen (EY) N:o 391/2009 mukaisesti. Hyväksyttyjen laitosten on sinällään noudatettava tiettyjä vaatimuksia toimissaan koko luokittamansa aluskannan osalta riippumatta siitä, minkä lipun alla alus purjehtii. Tämä koskee suurinta osaa asetuksen (EY) N:o 391/2009 liitteessä I vahvistetuista perusteista sekä muita ja etenkin mainitun asetuksen 10 artiklan 4 kohdassa olevia velvoitteita. Jos III-säännöstön edellä mainittu määräys saatettaisiin osaksi unionin lainsäädäntöä, se rajoittaisi muun muassa asetuksen (EY) N:o 391/2009 nykyisten, mahdollisesti säännöiksi, vaatimuksiksi ja menettelyiksi määritettävien hyväksymisvaatimusten soveltamisen hyväksyttyjen laitosten toimintaan yksinomaan jäsenvaltioiden lipun alla purjehtivien alusten suhteen.

               (20)

               Neljänneksi RO-säännöstön 2 osan 1.1 jaksossa määritellään ”hyväksytty laitos” laitokseksi, jonka lippuvaltio on arvioinut ja jonka se katsoo olevan RO-säännöstön 2 osan mukainen. Asetuksen (EY) N:o 391/2009 2 artiklan e alakohdassa sen sijaan säädetään, että hyväksytyllä laitoksella tarkoitetaan ”asetuksen (EY) N:o 391/2009 mukaisesti hyväksyttyä laitosta”. Johdanto-osan 21–23 kappaleessa esitetyn komission arvioinnin perusteella näyttää siltä, että useat RO-säännöstön 2 osan määräykset ovat ristiriidassa asetuksen (EY) N:o 391/2009 kanssa. RO-säännöstön määritelmän mukainen hyväksytty laitos ei siis täyttäisi kaikkia asetuksessa (EY) N:o 391/2009 säädettyjä vaatimuksia eikä sen vuoksi täyttäisi unionin lainsäädännön mukaista hyväksytyn laitoksen määritelmää.

               (21)

               Viidenneksi RO-säännöstön 2 osan 1.3 jaksossa määritellään ”lakisääteiset todistuskirjat ja palvelut” yhtenäisenä ryhmänä toimintoja, joita hyväksytyllä laitoksella on oikeus suorittaa lippuvaltion puolesta, mukaan lukien sekä lakisääteisiä vaatimuksia että luokitusvaatimuksia koskevien todistusten myöntäminen. Asetuksen (EY) N:o 391/2009 2 artiklan g ja i alakohdan määritelmissä sen sijaan erotetaan toisistaan selvästi ”lakisääteinen todistuskirja”, joka laaditaan lippuvaltion toimesta tai puolesta kansainvälisten yleissopimusten mukaisesti, ja ”luokitustodistus”, joka on hyväksytyn laitoksen laatima asiakirja, jossa todistetaan aluksen kunnon soveltuvuus erityiseen tarkoitukseen tai käyttöön kyseisen hyväksytyn laitoksen vahvistamien ja julkistamien sääntöjen ja menettelyjen mukaisesti. Tästä seuraa, että unionin oikeuden mukaan lakisääteiset todistuskirjat ja luokitustodistukset ovat erillisiä ja luonteeltaan erilaisia. Lakisääteiset todistuskirjat ovat luonteeltaan julkisia kun taas luokitustodistukset ovat yksityisiä, koska luokituslaitos on myöntänyt ne noudattaen omia sääntöjään, menettelyjään ja ehtojaan. Tästä seuraa, että hyväksytyn laitoksen alukselle myöntämät luokitustodistukset, joilla todistetaan luokitussääntöjen ja -menettelyjen noudattaminen, myös silloin kun lippuvaltio on hyväksynyt ne todistukseksi SOLAS-yleissopimuksen II-I luvun A-1 osan 3-1 säännön noudattamisesta, ovat luonteeltaan yksityisiä eivätkä jonkin valtion toteuttamia tai sen puolesta toteutettuja toimintoja. RO-säännöstössä ”lakisääteisiin todistuskirjoihin ja palveluihin” kuitenkin viitataan järjestelmällisesti niin, että ne ovat hyväksytyn laitoksen ”lippuvaltion puolesta” toteuttamia, mikä on ristiriidassa unionin lainsäädännön kanssa. Riippumatta tästä ristiriidasta, jos kyseinen määräys hyväksytään normiksi unionin oikeusjärjestykseen, on olemassa ilmeinen riski siitä, että asetukseen (EY) N:o 391/2009 sisältyviä hyväksyntävaatimuksia, jotka koskevat laitoksen koko toimintaa, riippumatta siitä, minkä lipun alla alus purjehtii, ei voida enää panna täytäntöön EU:ssa.

               (22)

               Kuudenneksi RO-säännöstön 2 osan 3.9.3.1 jaksossa määrätään hyväksyttyjen laitosten välisestä yhteistyömekanismista yksinomaan lippuvaltion vahvistamissa puitteissa tapauksen mukaan lakisääteisiin todistuskirjoihin ja palveluihin liittyvien prosessien yhdenmukaistamiseksi kyseisessä lippuvaltiossa, kun taas saman säännöstön 2 osan 3.9.3.2 jaksossa vahvistetaan lippuvaltiossa tai lippuvaltioiden ryhmässä puitteet, joilla säännellään niiden hyväksyttyjen laitosten välistä yhteistyötä teknisten ja turvallisuuteen liittyvien näkökohtien osalta, kun on kyse kyseisen lippuvaltion (kyseisten lippuvaltioiden) puolesta toteutettavista alusten lakisääteisistä todistuskirjoista ja palveluista. Unionin lainsäädännössä sitä vastoin hyväksyttyjen laitosten välistä yhteistyötä säännellään asetuksen (EY) N:o 391/2009 10 artiklan 1 kohdalla, jonka mukaan hyväksyttyjen laitosten on neuvoteltava keskenään sääntöjensä ja menettelyjensä ja niiden täytäntöönpanon vastaavuuden ylläpitämiseksi ja niiden yhdenmukaistamiseen pyrkimiseksi ja jossa vahvistetaan edellytykset materiaaleja, varusteita ja osia koskevien luokitustodistusten vastavuoroiseen tunnustamiseen asianmukaisissa tapauksissa. Nämä kaksi 10 artiklan 1 kohdan mukaista yhteistyöjärjestelyä koskevat hyväksyttyjen laitosten yksityistä toimintaa niiden toimiessa luokituslaitoksina, minkä vuoksi niitä sovelletaan tekemättä eroa lippuvaltion perusteella. Jos RO-säännöstössä määrätyt yhteistyömekanismit sisällytettäisiin unionin lainsäädäntöön, tämä rajoittaisi asetuksessa (EY) N:o 391/2009 vahvistettujen yhteistyöedellytysten soveltamisen hyväksyttyjen laitosten toimintaan yksinomaan jäsenvaltioiden lipun alla purjehtivien alusten suhteen, mikä on ristiriidassa voimassa olevien vaatimusten kanssa.

               (23)

               Seitsemänneksi RO-säännöstön 2 osan 3.9.3.3 jakso on sama kuin III-säännöstön 2 osan 19 kohta, joten johdanto-osan 19 kappaleessa esitetyt näkökohdat koskevat myös tätä RO-säännöstön määräystä.

               (24)

               III-säännöstöllä ja RO-säännöstöllä ei pitäisi rajoittaa unionin mahdollisuuksia vahvistaa perussopimusten ja kansainvälisen oikeuden mukaisesti asianmukaiset ehdot hyväksynnän myöntämiselle laitoksille, jotka pyytävät jäsenvaltioita valtuuttamaan ne suorittamaan alusten katsastus- ja luokitustoimintaa jäsenvaltioiden puolesta, jotta voidaan saavuttaa unionin tavoitteet ja erityisesti parantaa meriturvallisuutta ja ympäristönsuojelua.

               (25)

               Asetuksen (EY) N:o 391/2009 10 artiklan 1 kohdassa säädetty materiaaleja, varusteita ja osia koskevien luokitustodistusten vastavuoroinen tunnustaminen voidaan panna täytäntöön unionissa ainoastaan jonkin unionin jäsenvaltion lipun alla purjehtivien alusten osalta. Asiaa koskevien todistusten hyväksyminen ulkomaisten alusten osalta kuuluu edelleen asianomaisten kolmansien lippuvaltioiden harkintaan niiden harjoittaessa yksinomaista toimivaltaansa etenkin Yhdistyneiden kansakuntien merioikeusyleissopimuksen (UNCLOS) mukaisesti.

               (26)

               Tämän arvioinnin perusteella komissio päättelee, että edellä olevissa johdanto-osan kappaleissa tarkoitetut III-säännöstön ja RO-säännöstön määräykset eivät sovi yhteen asetuksen (EY) N:o 391/2009 kanssa, ja ne olisi jätettävä kyseisen asetuksen soveltamisalan ulkopuolelle. Sen vuoksi asetuksen (EY) N:o 391/2009 2 artiklan b alakohtaa olisi muutettava.

               (27)

               Koska RO-säännöstö tulee voimaan 1 päivänä tammikuuta 2015, tämän asetuksen olisi tultava voimaan mahdollisimman pian sen julkaisemisen jälkeen.

               (28)

               Meriturvallisuutta ja alusten aiheuttaman pilaantumisen ehkäisemistä käsittelevä komitea (COSS-komitea) ei antanut lausuntoaan tässä asetuksessa säädetyistä toimenpiteistä. Täytäntöönpanosäädös katsottiin tarpeelliseksi, ja puheenjohtaja toimitti täytäntöönpanosäädöksen luonnoksen muutoksenhakukomitean käsiteltäväksi. Tässä asetuksessa säädetyt toimenpiteet ovat muutoksenhakukomitean lausunnon mukaiset,

         ON ANTANUT TÄMÄN ASETUKSEN:
   1 artikla
   Korvataan asetuksen (EY) N:o 391/2009 2 artiklan b alakohta seuraavasti:

                  ”b)

                  ’kansainvälisillä yleissopimuksilla’1 päivänä marraskuuta 1974 tehtyä kansainvälistä yleissopimusta ihmishengen turvallisuudesta merellä (SOLAS 74), lukuun ottamatta sen liitteessä olevaa XI-2 lukua, 5 päivänä huhtikuuta 1966 tehtyä kansainvälistä lastiviivasopimusta sekä 2 päivänä marraskuuta 1973 tehtyä kansainvälistä yleissopimusta alusten aiheuttaman meren pilaantumisen ehkäisemisestä (Marpol), ja näiden yleissopimusten pöytäkirjoja ja muutoksia sekä asiaan liittyviä, kaikkia jäsenvaltioita sitovia säännöstöjä, lukuun ottamatta IMO-asiakirjojen täytäntöönpanoa koskevan säännöstön 2 osan 16.1, 18.1 ja 19 kohtaa sekä hyväksyttyjä laitoksia koskevan IMO-säännöstön 2 osan 1.1, 1.3, 3.9.3.1, 3.9.3.2 ja 3.9.3.3 jaksoa, sellaisina kuin ne ovat voimassa;”

   2 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä tammikuuta 2015.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 17 päivänä joulukuuta 2014.

            Komission puolesta

            Puheenjohtaja

         Jean-Claude JUNCKER

      (1)  EUVL L 131, 28.5.2009, s. 11.

      (2)  EYVL L 324, 29.11.2002, s. 1.

      (3)  Euroopan parlamentin ja neuvoston direktiivi 2009/15/EY, annettu 23 päivänä huhtikuuta 2009, alusten tarkastamiseen ja katsastamiseen valtuutettuja laitoksia sekä merenkulun viranomaisten asiaan liittyviä toimia koskevista yhteisistä säännöistä ja standardeista (EUVL L 131, 28.5.2009, s. 47).

      (4)  Neuvoston päätös 2013/268/EU, annettu 13 päivänä toukokuuta 2013, kansainvälisessä merenkulkujärjestössä (IMO) Euroopan unionin puolesta otettavasta kannasta, joka koskee tiettyjen säännöstöjen ja niihin liittyvien tiettyjen yleissopimusten ja pöytäkirjojen muutosten lopullista hyväksymistä (EUVL L 155, 7.6.2013, s. 3).


title: Komission täytäntöönpanoasetus (EU) 2017/1928, annettu 20 päivänä lokakuuta 2017, nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (Kintoa (SAN))

text:
               21.10.2017

               FI

               Euroopan unionin virallinen lehti

               L 272/15

         KOMISSION TÄYTÄNTÖÖNPANOASETUS (EU) 2017/1928,
   annettu 20 päivänä lokakuuta 2017,
   nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (Kintoa (SAN))
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 15 artiklan 1 kohdan ja 52 artiklan 2 kohdan,
   sekä katsoo seuraavaa:

               (1)

               Ranskan hakemus nimityksen ”Kintoa” rekisteröimiseksi julkaistiin Euroopan unionin virallisessa lehdessä
                   (2) asetuksen (EU) N:o 1151/2012 50 artiklan 2 kohdan a alakohdan mukaisesti.

               (2)

               Koska komissiolle ei ole toimitettu vastaväitteitä asetuksen (EU) N:o 1151/2012 51 artiklan mukaisesti, nimitys ”Kintoa” olisi rekisteröitävä.

               (3)

               Ranskan viranomaiset ilmoittivat komissiolle 22 päivänä elokuuta 2016 vastaanotetulla kirjeellä, että Ranskan alueelle sijoittautunut maataloutta harjoittava rajavastuuyhtiö EARL du Carré (Alain Cazanave, Le chalet, 380 Chemin du Carré, 64300 Sallespisse) on pitänyt laillisesti kaupan tuotetta, jonka myyntinimitys on ”Kintoa”, jatkuvasti yli viiden vuoden ajan ja että kyseinen seikka oli tuotu esiin kansallisen vastaväitemenettelyn yhteydessä.

               (4)

               Koska johdanto-osan 3 kappaleessa mainittu yritys täyttää asetuksen (EU) N:o 1151/2012 15 artiklan 1 kohdassa säädetyt edellytykset voidakseen hyötyä siirtymäkaudesta myyntinimityksen käyttämiseksi laillisesti sen rekisteröinnin jälkeen, sille olisi myönnettävä 31 päivään joulukuuta 2017 jatkuva siirtymäaika, jolloin sillä on lupa käyttää nimitystä ”Kintoa”.

               (5)

               Tässä asetuksessa säädetyt toimenpiteet ovat maataloustuotteiden laatukomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Rekisteröidään nimitys ”Kintoa” (SAN).
   Ensimmäisessä kohdassa tarkoitettu nimitys liittyy komission täytäntöönpanoasetuksen (EU) N:o 668/2014 (3) liitteessä XI mainitun luokan 1.1 ”Tuore liha (ja muut eläimenosat)” tuotteeseen.
   2 artikla
   Maataloutta harjoittavalla rajavastuuyhtiöllä EARL du Carré (Alain Cazanave, Le chalet, 380, Chemin du Carré, 64300 Sallespisse) on lupa jatkaa rekisteröidyn nimityksen ”Kintoa” (SAN) käyttämistä 31 päivään joulukuuta 2017 asti.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 20 päivänä lokakuuta 2017.

            Komission puolesta

            Puheenjohtaja

         Jean-Claude JUNCKER

      (1)  EUVL L 343, 14.12.2012, s. 1.

      (2)  EUVL C 90, 23.3.2017, s. 9.

      (3)  Komission täytäntöönpanoasetus (EU) N:o 668/2014, annettu 13 päivänä kesäkuuta 2014, maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 soveltamissäännöistä (EUVL L 179, 19.6.2014, s. 36).


title: Neuvoston täytäntöönpanoasetus (EU) N:o 364/2013, annettu 22 päivänä huhtikuuta 2013 , Libyan tilanteen johdosta määrättävistä rajoittavista toimenpiteistä annetun asetuksen (EU) N:o 204/2011 16 artiklan 2 kohdan täytäntöönpanosta

text:
                  23.4.2013

                  FI

                  Euroopan unionin virallinen lehti

                  L 111/25

         NEUVOSTON TÄYTÄNTÖÖNPANOASETUS (EU) N:o 364/2013,
         annettu 22 päivänä huhtikuuta 2013,
         Libyan tilanteen johdosta määrättävistä rajoittavista toimenpiteistä annetun asetuksen (EU) N:o 204/2011 16 artiklan 2 kohdan täytäntöönpanosta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon Libyan tilanteen johdosta määrättävistä rajoittavista toimenpiteistä 2 päivänä maaliskuuta 2011 annetun neuvoston asetuksen (EU) N:o 204/2011 (1) ja erityisesti sen 16 artiklan 2 kohdan,
         sekä katsoo seuraavaa:

                     (1)

                     Neuvosto antoi 2 päivänä maaliskuuta 2011 asetuksen (EU) N:o 204/2011.

                     (2)

                     Neuvosto katsoo, että erään henkilön pitämiselle asetuksen (EU) N:o 204/2011 liitteessä III olevassa luettelossa ei ole enää perusteita.

                     (3)

                     Asetuksen (EU) N:o 204/2011 liite III olisi tätä varten saatettava ajan tasalle,

               ON HYVÄKSYNYT TÄMÄN ASETUKSEN:

            1 artikla
            Muutetaan asetuksen (EU) N:o 204/2011 liite III siten kuin tämän asetuksen liitteessä on esitetty.

            2 artikla
            Tämä asetus tulee voimaan päivänä, jona se julkaistaan Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Luxemburgissa 22 päivänä huhtikuuta 2013.

                  Neuvoston puolesta

                  Puheenjohtaja

               C. ASHTON

            (1)  EUVL L 58, 3.3.2011, s. 1.

            LIITE
            Poistetaan asetuksen (EU) N:o 204/2011 liitteessä III olevasta luettelosta jäljempänä mainittu henkilö:
            ASHKAL, Al-Barrani


title: Komission täytäntöönpanoasetus (EU) N:o 564/2013, annettu 18 päivänä kesäkuuta 2013 , biosidivalmisteiden asettamisesta saataville markkinoilla ja niiden käytöstä annetun Euroopan parlamentin ja neuvoston asetuksen (EU) N:o 528/2012 nojalla Euroopan kemikaalivirastolle suoritettavista maksuista  ETA:n kannalta merkityksellinen teksti

text:
               19.6.2013

               FI

               Euroopan unionin virallinen lehti

               L 167/17

         KOMISSION TÄYTÄNTÖÖNPANOASETUS (EU) N:o 564/2013,
   annettu 18 päivänä kesäkuuta 2013,
   biosidivalmisteiden asettamisesta saataville markkinoilla ja niiden käytöstä annetun Euroopan parlamentin ja neuvoston asetuksen (EU) N:o 528/2012 nojalla Euroopan kemikaalivirastolle suoritettavista maksuista
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon biosidivalmisteiden asettamisesta saataville markkinoilla ja niiden käytöstä 22 päivänä toukokuuta 2012 annetun Euroopan parlamentin ja neuvoston asetuksen (EU) N:o 528/2012 (1), ja erityisesti sen 80 artiklan 1 kohdan,
   sekä katsoo seuraavaa:

               (1)

               Olisi säädettävä Euroopan kemikaalivirastolle, jäljempänä ’kemikaalivirasto’, suoritettavien maksujen rakenteesta ja määrästä sekä maksuja koskevista ehdoista.

               (2)

               Maksujen rakenteessa ja määrässä olisi otettava huomioon tehtävät, jotka kemikaaliviraston edellytetään suorittavan asetuksen (EU) N:o 528/2012 nojalla. Maksut olisi vahvistettava sellaiselle tasolle, jolla varmistetaan, että kyseisistä maksuista saatavat tulot yhdessä kemikaaliviraston muiden tulonlähteiden kanssa ovat riittävät kattamaan tuotettujen palvelujen kustannukset.

               (3)

               Asetuksen (EU) N:o 528/2012 80 artiklan 3 kohdan d alakohdasta seuraa, että maksujen rakenteessa ja maksujen määrässä otetaan huomioon, onko tiedot toimitettu yhdessä vai erikseen. Jotta voidaan ottaa huomioon kemikaaliviraston tosiasiallinen työmäärä ja edistää tietojen yhteistä toimittamista, on syytä periä yksi maksu hakemusta kohti siinä tapauksessa, että useat henkilöt hakevat yhdessä tehoaineen hyväksymistä tai tehoaineen hyväksymisen uusimista.

               (4)

               Jotta voidaan ottaa huomioon pienten ja keskisuurten yritysten, jäljempänä pk-yritysten, erityistarpeet, sellaisena kuin kyseiset yritykset on määritelty mikroyritysten sekä pienten ja keskisuurten yritysten määritelmästä 6 päivänä toukokuuta 2003 annetussa komission suosituksessa 2003/361/EY (2), kyseisiltä yrityksiltä olisi perittävä alennettuja maksuja tehoaineiden hyväksymisestä, hyväksymisen uusimisesta tai niiden lisäämisestä asetuksen (EU) N:o 528/2012 liitteeseen I sekä biosidivalmisteiden hyväksymisestä tai hyväksymisen uusimisesta. Alennusten määrissä olisi otettava huomioon pk-yritysten merkittävä osuus biosidialalla sekä se, että on pyrittävä välttämään liian suuria maksuja muille yrityksille, samalla kun varmistetaan, että kemikaaliviraston työ rahoitetaan täysimääräisesti. Jotta voitaisiin välttää sellaisia valmisteita koskevia hakemuksia, joiden sisältämät tehoaineet täyttävät jonkin asetuksen (EU) N:o 528/2012 10 artiklan 1 kohdassa luetelluista korvattavuutta koskevista kriteereistä, sekä tällaisia tehoaineita koskevat hakemukset, alennuksia ei tulisi soveltaa kyseisiä biosidivalmisteita tai tehoaineita koskeviin hakemuksiin.

               (5)

               Kun otetaan huomioon kemikaaliviraston työ, jota tarvitaan asetuksen (EU) N:o 528/2012 77 artiklan nojalla käynnistetyn muutoksenhaun käsittelemiseksi, kyseisistä muutoksenhakupyynnöistä on syytä periä maksu kyseisen asetuksen 77 artiklan 1 kohdan kolmannen alakohdan mukaisesti. Kuitenkin jotta ei rangaistaisi perusteltuja muutoksenhakupyyntöjä tekeviä henkilöitä, on syytä palauttaa maksut, jos muutoksenhaku on perusteltu.

               (6)

               Jotta voidaan ottaa huomioon kemikaalivirastolta edellytetyn työn väheneminen tapauksissa, joissa hakemukset hylätään ennen validointia tai sen aikana tai joissa hakemukset peruutetaan niiden arvioinnin aikana, on syytä säätää maksujen osittaisesta palauttamisesta kyseisissä tapauksissa.

               (7)

               Jotta voidaan edistää hakemuksia sellaisten tehoaineiden hyväksymisestä, jotka ovat sopivia vaihtoehtoja hyväksytyille tehoaineille, jotka täyttävät jonkin asetuksen (EU) N:o 528/2012 5 artiklan 1 kohdassa luetellun hyväksymättä jättämisen perusteista, on syytä säätää kyseisestä hakemuksesta perittävän maksun korvaamisesta.

               (8)

               Maksussa, joka peritään hakemuksista, jotka koskevat aineen lisäämistä asetuksen (EU) N:o 528/2012 liitteeseen I, kun kyseessä ovat tehoaineet, jotka eivät aiheuta huolta, olisi otettava huomioon arvioitu työ, joka kemikaalivirastolta edellytetään kyseisten hakemusten käsittelemiseksi, sekä yleinen etu, joka liittyy siihen, että hyväksytään kyseisiä aineita sisältäviä valmisteita.

               (9)

               Jotta voidaan välttää hakemuksia, jotka koskevat sellaisten tehoaineiden hyväksymistä tai hyväksynnän uusimista, jotka täyttävät jonkin asetuksen (EU) N:o 528/2012 10 artiklan 1 kohdassa luetelluista korvattavuutta koskevista kriteereistä, sekä hakemuksia, jotka koskevat sellaisten valmisteiden hyväksymistä tai hyväksynnän uusimista, jotka edellyttävät asetuksen (EU) N:o 528/2012 23 artiklan mukaista vertailevaa arviointia, sekä tukea tässä asetuksessa säädettyjen maksuista vapauttamisten tai maksujen alentamisten rahoittamista, on syytä säätää korotetuista maksuista kyseisiä hakemuksia varten.

               (10)

               Jotta voidaan ottaa huomioon kemikaaliviraston työ, joka liittyy pyyntöihin antaa lausunto muutoksen luokittelusta Euroopan parlamentin ja neuvoston asetuksen (EU) N:o 528/2012 mukaisesti luvan saaneita biosidivalmisteita koskevista muutoksista 18 päivänä huhtikuuta 2013 annetun komission täytäntöönpanoasetuksen (EU) N:o 354/2013 (3) mukaisesti, on syytä periä maksu kyseisistä pyynnöistä. Jotta kuitenkin voidaan välttää mahdollisuuksien mukaan sellaisten hakijoiden rankaiseminen, joiden pyynnöt luokitella muutos vähäiseksi tai hallinnolliseksi ovat perusteltuja, on syytä myöntää maksun alentaminen muutosta koskevalle hakemukselle, jos pyynnön perusteella suositus luokitellaan hallinnolliseksi tai vähäiseksi muutokseksi.

               (11)

               Kun otetaan huomioon kemikaaliviraston työ, jota tarvitaan asetuksen (EU) N:o 528/2012 95 artiklassa tarkoitettuun asianomaisten henkilöiden luetteloon lisäämistä koskevien hakemusten käsittelemiseksi, on syytä periä maksu kyseisten hakemusten toimittamisesta. Kyseisten hakemusten edellyttämä työ vaihtelee merkittävästi riippuen siitä, toimittaako asianomainen henkilö tietojen käyttöluvan vai uuden asiakirja-aineiston, koska jälkimmäisessä tapauksessa kemikaaliviraston on tarkastettava, että asiakirja-aineisto on asetuksen (EU) N:o 528/2012 liitteen II mukainen ja tarvittaessa biosidituotteiden markkinoille saattamisesta 16 päivänä helmikuuta 1998 annetun direktiivin 98/8/EY (4) liitteen II A mukainen. On syytä tehdä ero maksuissa tämän mukaisesti.

               (12)

               Kun otetaan huomioon kemikaaliviraston työ, joka tarvitaan asetuksen (EU) N:o 528/2012 66 artiklan 4 kohdan mukaisen luottamuksellisuutta koskevan pyynnön käsittelemiseksi, on syytä periä maksu kyseisistä pyynnöistä.

               (13)

               Koska kemikaaliviraston talousarvio laaditaan, toteutetaan ja tilinpäätös esitetään euroina unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25 päivänä lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (5) 19 artiklan, Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 23 päivänä joulukuuta 2002 annetun komission asetuksen (EY, Euratom) N:o 2343/2002 (6) 17 artiklan ja 24 päivänä syyskuuta 2008 annetun Euroopan kemikaaliviraston varainhoitoasetuksen (7) 17 artiklan mukaisesti, on syytä periä maksut ainoastaan euroina.

               (14)

               Asetuksen (EU) N:o 528/2012 80 artiklan 3 kohdan f alakohdasta seuraa, että maksujen määräajat vahvistetaan ottaen asianmukaisesti huomioon kyseisessä asetuksessa säädettyjen menettelyjen määräajat.

               (15)

               Tässä asetuksessa vahvistettuja maksuja olisi tarkasteltava uudestaan sopivin määräajoin, jotta voidaan mukauttaa maksut inflaation sekä kemikaalivirastolle palveluista tosiasiallisesti aiheutuneiden kustannusten mukaisesti. Näissä uudelleentarkasteluissa olisi otettava huomioon kemikaaliviraston lisääntyvä kokemus asetukseen perustuvien hakemusten käsittelystä sekä siten saavutettu tehokkuus.

               (16)

               Asetuksen (EU) N:o 528/2012 82 artiklan 1 kohdassa tarkoitettu pysyvä biosidivalmistekomitea ei antanut lausuntoa tässä asetuksessa säädettävistä toimenpiteistä. Täytäntöönpanosäädös katsottiin tarpeelliseksi, ja puheenjohtaja toimitti täytäntöönpanosäädöksen luonnoksen muutoksenhakukomitean käsiteltäväksi. Muutoksenhakutoimikunta ei antanut lausuntoa,

         ON HYVÄKSYNYT TÄMÄN ASETUKSEN:
   I   LUKU

      MAKSUT

   1 artikla
   Tehoaineisiin liittyvästä työstä perittävät maksut
   Kemikaalivirasto perii liitteessä I olevassa taulukossa 1 esitetyt maksut työstä, jota asetuksen (EU) N:o 528/2012 nojalla edellytetään liittyen tehoaineiden hyväksymiseen, hyväksymisen uusimiseen sekä tehoaineiden lisäämiseen kyseisen asetuksen liitteeseen I.
   2 artikla
   Maksut työstä, joka liittyy unionin luvan myöntämiseen biosidivalmisteille
   Kemikaalivirasto perii liitteessä II olevassa taulukossa 1 esitetyt maksut työstä, jota asetuksen (EU) N:o 528/2012 nojalla edellytetään liittyen unionin luvan myöntämiseen biosidivalmisteille.
   3 artikla
   Muut maksut
   1.   Kemikaalivirasto perii liitteessä III esitetyt maksut työstä, jota asetuksen (EU) N:o 528/2012 nojalla edellytetään liittyen teknisen vastaavuuden toteamiseen, vastavuoroista tunnustamista koskeviin hakemuksiin, pyyntöihin henkilön lisäämisestä asianomaisten henkilöiden luetteloon sekä pyyntöihin kemikaalivirastolle toimitettujen tietojen luottamuksellisesta käsittelystä.
   2.   Kemikaalivirasto perii liitteessä III esitetyt vuosimaksut kustakin unionin luvan saaneesta biosidivalmisteesta tai biosidivalmisteperheestä. Vuosimaksun määräpäivä on vuoden kuluttua luvan voimaantulosta ja sen jälkeen vuosittain samana päivänä. Vuosimaksu koskee viimeksi kulunutta vuotta.
   4 artikla
   Asetuksen (EU) N:o 528/2012 77 artiklan nojalla kemikaaliviraston päätökseen tehdyistä muutoksenhauista perittävät maksut
   1.   Kemikaalivirasto perii liitteen III mukaisen maksun asetuksen (EU) N:o 528/2012 77 artiklassa tarkoitetusta muutoksenhausta kemikaaliviraston päätökseen.
   2.   Valituslautakunnan katsotaan vastaanottaneen valituksen, kun kemikaalivirasto on vastaanottanut asianmukaisen maksun.
   3.   Jos valituslautakunta katsoo, että valitusta ei voida ottaa käsiteltäväksi, maksua ei palauteta.
   4.   Kemikaalivirasto palauttaa tämän artiklan 1 kohdan mukaisesti perityn maksun, jos kemikaaliviraston pääjohtaja oikaisee päätöksen Euroopan parlamentin ja neuvoston asetuksen (EY) N:o 1907/2006 (8) 93 artiklan 1 kohdan mukaisesti tai jos valitus ratkaistaan valittajan eduksi.
   5 artikla
   Mahdollisuus palauttaa maksu vaihtoehdoista hyväksytyille tehoaineille, jotka täyttävät jonkin hyväksymättä jättämisen perusteista
   1.   Kun kemikaalivirastolle toimitetaan hakemus sellaisen tehoaineen hyväksymisestä, joka voi olla asetuksen (EU) N:o 528/2012 5 artiklan 2 kohdan toisessa alakohdassa tarkoitettu soveltuva vaihtoehto hyväksytylle tehoaineelle, joka täyttää jonkin kyseisen asetuksen 5 artiklan 1 kohdan mukaisista hyväksymättä jättämisen perusteista, hakija voi pyytää kemikaalivirastolle maksettavan maksun korvaamista.
   2.   Komissio päättää pyynnöstä saatuaan asetuksen (EU) N:o 528/2012 8 artiklan 4 kohdan mukaisen kemikaaliviraston lausunnon, joka sisältää myös suosituksen siitä, onko tehoaine asetuksen (EU) N:o 528/2012 5 artiklan 2 kohdan toisessa alakohdassa tarkoitettu soveltuva vaihtoehto.
   3.   Jos komissio päättää, että tehoaine on soveltuva vaihtoehto, kemikaalivirasto ilmoittaa asiasta hakijalle ja palauttaa kokonaan 1 kohdassa tarkoitetun maksun.
   II   LUKU

      PK-YRITYSTEN TUKEMINEN

   6 artikla
   Pk-yrityksen aseman tunnustaminen
   1.   Ennen kuin kemikaalivirastolle toimitetaan hakemus tehoaineen hyväksymisestä asetuksen (EU) N:o 528/2012 7 artiklan 1 kohdan mukaisesti, hyväksymisen uusimisesta kyseisen asetuksen 13 artiklan 1 kohdan mukaisesti tai tehoaineen lisäämisestä asetuksen (EU) N:o 528/2012 liitteeseen I kyseisen asetuksen 28 artiklan 4 kohdan mukaisesti taikka unionin luvan myöntämisestä biosidivalmisteelle tai biosidivalmisteperheelle kyseisen asetuksen 43 artiklan 1 kohdan tai 45 artiklan 1 kohdan mukaisesti tapauksissa, joissa hakemus sisältää vaatimuksen maksun alentamiseksi pk-yrityksen aseman vuoksi, mahdollisen hakijan on toimitettava kemikaalivirastolle asianmukaiset tiedot, jotka osoittavat oikeuden kyseiseen alennukseen suosituksessa 2003/361/EY tarkoitetun pk-yrityksen aseman perusteella.
   2.   Kun tehdään hakemus tehoaineen hyväksymisestä, hyväksymisen uusimisesta tai lisäämisestä asetuksen (EU) N:o 528/2012 liitteeseen I, asia ratkaistaan mahdollisen hakijan edustaman tehoaineen valmistajan perusteella. Kun kyseessä on hakemus valmisteen lupaa varten tai valmisteen luvan uusimista varten, asia ratkaistaan mahdollisen luvanhaltijan perusteella.
   3.   Kemikaalivirasto julkaisee luettelon relevanteista tiedoista, jotka on toimitettava 1 kohdan mukaisesti.
   4.   Kemikaalivirasto päättää siitä, voidaanko pk-yrityksen asema tunnustaa ja mikä pk-yrityksen asema voidaan tunnustaa, 45 päivän kuluessa siitä, kun 1 kohdassa tarkoitetut merkittävät tiedot on vastaanotettu.
   5.   Yrityksen tunnustaminen pk-yritykseksi on voimassa kaksi vuotta asetuksen (EU) N:o 528/2012 mukaisesti toimitettujen hakemusten osalta.
   6.   Kemikaaliviraston päätöksiin, jotka on tehty 4 kohdan nojalla, voidaan hakea muutosta asetuksen (EU) N:o 528/2012 77 artiklan mukaisesti.
   7 artikla
   Maksujen alennukset
   1.   Kemikaalivirastolle suoritettaviin maksuihin, jotka esitetään liitteessä I olevassa taulukossa 2 ja liitteessä II olevassa taulukossa 2, myönnetään alennuksia unioniin sijoittautuneille pk-yrityksille.
   2.   Alennuksia hakemuksiin, jotka koskevat tehoaineen hyväksymistä, hyväksynnän uusimista tai sisällyttämistä asetuksen (EU) N:o 528/2012 liitteeseen I, myönnetään ainoastaan, kun tehoaine ei ole korvattava tehoaine.
   3.   Alennuksia hakemuksiin, jotka koskevat biosidivalmisteen hyväksymistä tai hyväksymisen uusimista, myönnetään ainoastaan, kun valmiste ei sisällä tehoainetta, joka on korvattava tehoaine.
   III   LUKU

      MAKSUT

   8 artikla
   Maksutapa
   1.   Tässä asetuksessa tarkoitetut maksut maksetaan euroina.
   2.   Maksut suoritetaan vain kemikaaliviraston laskua vastaan.
   3.   Poiketen siitä, mitä 2 kohdassa säädetään, 4 artiklan nojalla perittävät maksut on suoritettava muutoksenhaun jättöhetkellä.
   4.   Maksut suoritetaan kemikaaliviraston pankkitilille tehtävinä siirtoina.
   9 artikla
   Maksun tunnistetiedot
   1.   Jokaisen maksun viitekentässä on ilmoitettava laskun numero, lukuun ottamatta 8 artiklan 3 kohdan nojalla suoritettavia maksuja.
   2.   Edellä olevan 8 artiklan 3 kohdan nojalla suoritettavien maksujen viitekentässä on ilmoitettava muutoksenhakijan tai muutoksenhakijoiden tunnistetiedot ja sen päätöksen numero, johon haetaan muutosta, jos kyseinen numero on saatavilla.
   3.   Jos maksun tarkoitusta ei voida määrittää, kemikaalivirasto asettaa määräajan, jonka kuluessa maksajan on ilmoitettava sille maksun tarkoitus kirjallisesti. Jos kemikaalivirasto ei saa ilmoitusta maksun tarkoituksesta ennen määräajan päättymistä, maksua pidetään mitättömänä ja kyseinen määrä palautetaan maksajalle.
   10 artikla
   Maksupäivä
   1.   Jollei muuta ilmoiteta, maksu on suoritettava 30 päivän kuluessa päivästä, jona kemikaalivirasto on antanut laskun tiedoksi.
   2.   Maksun suorituspäivänä pidetään päivää, jona maksun koko määrä talletetaan kemikaaliviraston pankkitilille.
   3.   Maksua pidetään ajallaan suoritettuna, kun esitetään riittävät kirjalliset todisteet siitä, että maksaja on antanut määräyksen maksun siirtämiseksi laskussa ilmoitetulle pankkitilille asianmukaisessa määräajassa. Rahoituslaitoksen vahvistusta maksumääräyksestä pidetään riittävänä todisteena.
   11 artikla
   Riittämätön maksu
   1.   Maksun määräaikaa katsotaan noudatetun ainoastaan, jos maksun koko määrä on maksettu määräajassa.
   2.   Jos yhteen laskuun liittyy useita maksutapahtumia, kemikaalivirasto voi yhdistää määrältään vajaan maksun mihin tahansa asiaankuuluvista tapahtumista. Kemikaaliviraston hallintoneuvosto vahvistaa maksujen ja tapahtumien yhdistämistä koskevat perusteet.
   12 artikla
   Liikaa maksettujen määrien palautus
   1.   Kemikaaliviraston pääjohtaja vahvistaa suoritettavaan maksuun nähden liikaa maksettujen määrien palautusta koskevat järjestelyt, jotka julkaistaan kemikaaliviraston verkkosivustolla.
   Jos kuitenkin liikaa maksettu määrä on alle 200 euroa eikä asianomainen osapuoli ole nimenomaisesti pyytänyt palautusta, liikaa maksettua määrää ei palauteta.
   2.   Liikaa maksettuja määriä ei ole mahdollista lukea osaksi eikä maksaa takaisin osana kemikaalivirastolle suoritettavia tulevia maksuja.
   13 artikla
   Maksujen takaisinmaksu tapauksissa, joissa hakemus hylätään ennen validointia tai sen aikana taikka peruutetaan arvioinnin aikana
   1.   Kemikaalivirasto maksaa takaisin 90 prosenttia maksusta, kun asetuksen (EU) N:o 528/2012 7 artiklan 1 kohdan mukaisesti tehty hakemus tehoaineen hyväksymiseksi tai kyseisen asetuksen 43 artiklan 1 kohdan mukaisesti tehty hakemus luvan myöntämiseksi biosidivalmisteelle taikka hakemus valmisteen vähäisestä tai merkittävästä muutoksesta hylätään ennen validointivaihetta tai sen aikana.
   2.   Kemikaalivirasto maksaa takaisin 75 prosenttia maksusta, kun asetuksen (EU) N:o 528/2012 7 artiklan 1 kohdan mukaisesti tehty hakemus tehoaineen hyväksymiseksi tai kyseisen asetuksen 43 artiklan 1 kohdan mukaisesti tehty hakemus luvan myöntämiseksi biosidivalmisteelle taikka hakemus valmisteen merkittävästä muutoksesta perutaan ennen kuin arvioinnista vastaava toimivaltainen viranomainen on toimittanut arviointikertomuksensa kemikaalivirastolle.
   Perittyä maksua ei makseta takaisin, jos hakemus peruutetaan sen jälkeen, kun arvioinnista vastaava toimivaltainen viranomainen on siirtänyt arviointiraporttinsa kemikaalivirastolle.
   3.   Kemikaaliviraston pääjohtaja vahvistaa järjestelyt, joiden mukaan jäljellä oleva takaisinmaksettava määrä palautetaan maksajalle, ja tiedot järjestelyistä julkaistaan kemikaaliviraston verkkosivustolla.
   IV   LUKU

      LOPPUSÄÄNNÖKSET

   14 artikla
   Esittelijöille maksettavat korvaukset
   Esittelijöinä toimiville biosidivalmistekomitean jäsenille maksetaan korvaus niiden maksujen kautta, jotka maksetaan 80 artiklan 2 kohdan mukaisesti jäsenvaltioiden toimivaltaisille viranomaisille niiden toimiessa arvioinnista vastaavana toimivaltaisena viranomaisena.
   15 artikla
   Maksut
   1.   Jos komissio antaa myönteisen lausunnon, kemikaalivirasto voi asettaa hallintoneuvostonsa päätöksellä maksut hallinnollisista tai teknisistä palveluista, joita se tarjoaa asetuksen (EU) N:o 528/2012 mukaisesti jonkin osapuolen pyynnöstä täytäntöönpanon helpottamiseksi. Kemikaaliviraston pääjohtaja voi päättää olla perimättä maksua kansainvälisiltä järjestöiltä tai mailta, jotka pyytävät kemikaalivirastolta apua.
   2.   Maksut on asetettava sellaiselle tasolle, että ne kattavat kemikaaliviraston suorittamista palveluista aiheutuneet kustannukset; maksut eivät saa ylittää sitä, mikä on tarpeen kustannusten kattamiseksi.
   3.   Maksu on suoritettava 30 kalenteripäivän kuluessa päivästä, jona kemikaalivirasto on antanut laskun tiedoksi.
   16 artikla
   Alustava arvio
   Kemikaaliviraston (9) hallintoneuvosto sisällyttää asetuksen (EY) N:o 1907/2006 96 artiklan 5 kohdan mukaisesti kemikaaliviraston tuloista ja menoista seuraavaa varainhoitovuotta varten laatimaansa arvioon erityisen alustavan arvion asetuksen (EU) N:o 528/2012 nojalla kemikaalivirastolle annetuista tehtävistä suoritettavista maksuista saatavista tuloista; tässä arviossa ei ole mukana unionin tuesta johtuvia tuloja.
   17 artikla
   Uudelleentarkastelu
   Komissio tarkistaa tässä asetuksessa säädetyt maksut vuosittain Eurostatin julkaiseman Euroopan kuluttajahintaindeksillä mitatun inflaatioasteen perusteella. Ensimmäinen tarkistus tehdään viimeistään 1 päivänä tammikuuta 2015.
   Komissio myös tarkastelee tätä asetusta jatkuvasti ottaen huomioon saataville tulevat merkittävät tiedot, jotka koskevat kemikaaliviraston ennakoitujen tulojen ja menojen perustana olevia olettamuksia. Komissio tarkastelee tätä asetusta uudelleen viimeistään 1 päivänä tammikuuta 2015 sen muuttamiseksi tarvittaessa ottaen huomioon erityisesti kemikaaliviraston tarvitsemat resurssit sekä resurssit, joita jäsenvaltioiden toimivaltaiset viranomaiset tarvitsevat samankaltaisia palveluja varten. Uudelleentarkastelussa otetaan myös huomioon pk-yrityksiin kohdistuvat vaikutukset ja tarkastellaan tarvittaessa pk-yrityksille myönnettävien alennusten määriä.
   18 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 18 päivänä kesäkuuta 2013.

            Komission puolesta

            Puheenjohtaja

         José Manuel BARROSO

      (1)  EUVL L 167, 27.6.2012, s. 1.

      (2)  EUVL L 124, 20.5.2003, s. 36.

      (3)  EUVL L 109, 19.4.2013, s. 4.

      (4)  EYVL L 123, 24.2.1998, s. 1.

      (5)  EUVL L 298, 26.10.2012, s. 1.

      (6)  EYVL L 357, 31.12.2002, s. 72.

      (7)  MB/53/2008 lopullinen.

      (8)  EUVL L 396, 30.12.2006, s. 1.

      (9)  EUVL L 396, 30.12.2006, s. 1.

      LIITE I

         Tehoaineita koskevat maksut

         Taulukko 1

         Vakiomaksut

                  Tehtävän yleiskuvaus; asetuksen (EU) N:o 528/2012 säännös

                  Erityinen ehto tai tehtävän kuvaus

                  Maksu (euroina)

                  Tehoaineen hyväksyminen; 7 artiklan 2 kohta

                  Maksu ensimmäisestä valmisteryhmästä, johon tehoaine hyväksytään

                  120 000

                  Lisämaksu kustakin seuraavasta valmisteryhmästä

                  40 000

                  Lisämaksu kustakin valmisteryhmästä (sekä ensimmäisestä valmisteryhmästä että muista mahdollisista valmisteryhmistä), jos tehoaine on asetuksen (EU) N:o 528/2012 10 artiklassa tarkoitettu korvattava tehoaine

                  20 000

                  Maksu hyväksynnän muutoksesta, joka on muu kuin valmisteryhmän lisäys

                  20 000

                  Hyväksynnän uusiminen; 13 artiklan 3 kohta

                  Maksu ensimmäisestä valmisteryhmästä, jota varten pyydetään kyseisen tehoaineen uusimista

                  15 000

                  Lisämaksu kustakin seuraavasta valmisteryhmästä

                  1 500

                  Lisämaksu ensimmäisestä valmisteryhmästä, jota varten haetaan kyseisen tehoaineen uusimista, mikäli katsotaan tarpeelliseksi tehdä täydellinen arviointi asetuksen (EU) N:o 528/2012 14 artiklan 1 kohdan mukaisesti

                  25 000

                  Lisämaksu kustakin muusta valmisteryhmästä, mikäli katsotaan tarpeelliseksi tehdä täydellinen arviointi asetuksen (EU) N:o 528/2012 14 artiklan 1 kohdan mukaisesti

                  2 500

                  Lisämaksu kustakin valmisteryhmästä (sekä ensimmäisestä valmisteryhmästä että muista mahdollisista valmisteryhmistä), jos tehoaine on asetuksen (EU) N:o 528/2012 10 artiklassa tarkoitettu korvattava tehoaine

                  20 000

                  Tehoaineen sisällyttäminen liitteeseen I; 28 artikla

                  Maksu tehoaineen ensimmäisestä sisällyttämisestä liitteeseen I

                  10 000

                  Maksu muutoksesta, joka koskee tehoaineen sisällyttämistä liitteeseen I

                  2 000

                  Asetuksen (EY) N:o 1451/2007 3 a artiklassa tarkoitettu ilmoitus

                  Maksu kustakin tehoaineen ja valmisteryhmän yhdistelmästä
                  Ilmoituksesta perittävä maksu vähennetään asetuksen (EU) N:o 528/2012 7 artiklan mukaisesta hakemuksesta.

                  10 000

         Taulukko 2

         Maksujen alennukset hakemuksiin, jotka koskevat tehoaineen hyväksymistä, sen hyväksynnän uusimista tai sen sisällyttämistä liitteeseen I, kun tehoaineen valmistaja on unioniin sijoittautunut pk-yritys, lukuun ottamatta tapauksia, joissa tehoaine on korvattava tehoaine

                  Yritystyyppi

                  Alennus (% vakiomaksusta)

                  Mikroyritys

                  60

                  Pieni yritys

                  40

                  Keskisuuri yritys

                  20

      LIITE II

         Biosidivalmisteita koskevasta unionin luvasta perittävät maksut

         Taulukko 1

         Vakiomaksut

                  Tehtävän yleiskuvaus; asetuksen (EU) N:o 528/2012 kyseinen säännös

                  Erityinen ehto tai tehtävän kuvaus

                  Maksu (euroina)

                  Unionin luvan myöntäminen, yksittäinen valmiste; 43 artiklan 2 kohta

                  Maksu kustakin valmisteesta, joka ei ole samanlainen minkään tehoaineen hyväksymistä varten arvioidun edustavan valmisteen kanssa

                  80 000

                  Maksu kustakin valmisteesta, joka on samanlainen jonkin tehoaineen hyväksymistä varten arvioidun edustavan valmisteen kanssa

                  40 000

                  Lisämaksu kustakin valmisteesta, kun tarvitaan asetuksen (EU) N:o 528/2012 23 artiklan mukainen vertaileva arviointi

                  40 000

                  Lisämaksu kustakin valmisteesta, kun haettu lupa on asetuksen (EU) N:o 528/2012 55 artiklan 2 kohdassa tarkoitettu väliaikainen lupa

                  10 000

                  Unionin luvan myöntäminen, biosidivalmisteperhe; 43 artiklan 2 kohta

                  Maksu kustakin valmisteperheestä

                  150 000

                  Lisämaksu kustakin valmisteperheestä, kun tarvitaan asetuksen (EU) N:o 528/2012 23 artiklan mukainen vertaileva arviointi

                  60 000

                  Lisämaksu kustakin valmisteperheestä, kun haettu lupa on asetuksen (EU) N:o 528/2012 55 artiklan 2 kohdassa tarkoitettu väliaikainen lupa

                  15 000

                  Kemikaalivirastolle tehty ilmoitus biosidivalmisteperheeseen lisättävästä valmisteesta; 17 artiklan 6 kohta

                  Maksu kustakin lisättävästä valmisteesta

                  2 000

                  Unionin lupa samalle biosidivalmisteelle; 17 artiklan 7 kohta

                  Maksu kustakin valmisteesta, joka on ”sama valmiste” menettelyn määrittämisestä luvan antamiseksi samoille biosidivalmisteille Euroopan parlamentin ja neuvoston asetuksen (EU) N:o 528/2012 mukaisesti 6 päivänä toukokuuta annetun komission täytäntöönpanoasetuksen (EU) N:o 414/2013 (1) tarkoituksessa

                  2 000

                  Luvan saaneen valmisteen tai valmisteperheen merkittävä muutos; 50 artiklan 2 kohta

                  Maksu kustakin hakemuksesta

                  40 000

                  Luvan saaneen valmisteen tai valmisteperheen vähäinen muutos; 50 artiklan 2 kohta

                  Maksu kustakin hakemuksesta

                  15 000

                  Luvan saaneen valmisteen tai valmisteperheen hallinnollinen muutos; 50 artiklan 2 kohta

                  Maksu kustakin ilmoituksesta

                  2 000

                  Suositus luvan saaneen valmisteen tai valmisteperheen muutoksen luokittelusta; 50 artiklan 2 kohta

                  Maksu kustakin pyynnöstä asetuksen (EU) N:o 354/2013 mukaisesti.
                  Mikäli suosituksena on luokitella muutos hallinnolliseksi tai vähäiseksi muutokseksi, pyynnöstä perittävä maksu vähennetään asetuksen (EU) N:o 354/2013 mukaisesti tehtävästä myöhemmästä hakemuksesta tai ilmoituksesta

                  2 000

                  Unionin luvan uusiminen, yksittäinen valmiste; 45 artiklan 3 kohta

                  Maksu kustakin valmisteesta

                  5 000

                  Lisämaksu kustakin muusta valmisteesta, mikäli katsotaan tarpeelliseksi tehdä täydellinen arviointi asetuksen (EU) N:o 528/2012 14 artiklan 1 kohdan mukaisesti

                  15 000

                  Lisämaksu kustakin valmisteesta, kun tarvitaan asetuksen (EU) N:o 528/2012 23 artiklan mukainen vertaileva arviointi

                  40 000

                  Unionin luvan uusiminen, biosidivalmisteperhe; 45 artiklan 3 kohta

                  Maksu kustakin valmisteperheestä

                  7 500

                  Lisämaksu kustakin valmisteperheestä, mikäli katsotaan tarpeelliseksi tehdä täydellinen arviointi asetuksen (EU) N:o 528/2012 14 artiklan 1 kohdan mukaisesti

                  22 500

                  Lisämaksu kustakin valmisteperheestä, kun tarvitaan asetuksen (EU) N:o 528/2012 23 artiklan mukainen vertaileva arviointi

                  60 000

         Taulukko 2

         Maksujen alennukset hakemuksiin, jotka koskevat unionin luvan myöntämistä biosidivalmisteille tai biosidivalmisteperheille tai kyseisen luvan uusimista, kun mahdollinen luvanhaltija on unioniin sijoittautunut pk-yritys, paitsi silloin, kun valmiste sisältää tehoainetta, joka on korvattava tehoaine

                  Yritystyyppi

                  Alennus (% vakiomaksusta)

                  Mikroyritys

                  30

                  Pieni yritys

                  20

                  Keskisuuri yritys

                  10

         (1)  EUVL L 125, 7.5.2013, s. 4.

      LIITE III

         Muut maksut

                  Tehtävän yleiskuvaus; asetuksen (EU) N:o 528/2012 kyseinen säännös

                  Erityinen ehto tai tehtävän kuvaus

                  Maksu (euroina)

                  Tekninen vastaavuus; 54 artiklan 3 kohta

                  Maksu, kun ero tehoaineen lähteissä rajoittuu valmistuspaikan muutokseen ja hakemus perustuu yksinomaan analyyttisiin tietoihin

                  5 000

                  Maksu, kun ero tehoaineen lähteissä koskee muutakin kuin valmistuspaikan muutosta ja hakemus perustuu yksinomaan analyyttisiin tietoihin

                  20 000

                  Maksu silloin, kun edellä mainitut edellytykset eivät täyty

                  40 000

                  Vuosimaksu valmisteista, joille on myönnetty unionin lupa; 80 artiklan 1 kohdan a alakohta

                  Maksu kustakin biosidivalmisteelle myönnetystä unionin luvasta

                  10 000

                  Maksu kustakin biosidivalmisteperheelle myönnetystä unionin luvasta

                  20 000

                  Maksu vastavuoroisesta tunnustamisesta; 80 artiklan 1 kohdan a alakohta

                  Maksu kustakin valmisteesta tai valmisteperheestä, jonka osalta tehdään vastavuoroista tunnustamista koskeva hakemus kutakin sellaista jäsenvaltiota kohti, jossa vastavuoroista tunnustamista haetaan

                  700

                  Muutoksenhaku; 77 artiklan 1 kohta

                  Maksu kustakin muutoksenhausta

                  2 500

                  Hakemus sisällyttämisestä asianomaisten henkilöiden luetteloon; 95 artikla

                  Maksu tietojen käyttöluvan toimittamisesta asiakirja-aineistoon, jonka kemikaalivirasto tai arvioinnista vastaava toimivaltainen viranomainen on jo katsonut täydelliseksi

                  2 000

                  Maksu tietojen käyttöluvan toimittamisesta asiakirja-aineistoon, jonka kemikaaliviranomainen tai arvioinnista vastaava toimivaltainen viranomainen on jo katsonut täydelliseksi, yhdessä täydentävien tietojen kanssa

                  20 000

                  Maksu uuden asiakirja-aineiston toimittamisesta

                  40 000

                  Kemikaalivirastolle 66 artiklan 4 kohdan mukaisesti toimitetut pyynnöt

                  Maksu kustakin asiasta, joka pyydetään pitämään luottamuksellisena

                  1 000


title: Komission täytäntöönpanoasetus (EU) N:o 1247/2011, annettu 29 päivänä marraskuuta 2011 , tiettyjen tavaroiden luokittelusta yhdistettyyn nimikkeistöön

text:
               2.12.2011

               FI

               Euroopan unionin virallinen lehti

               L 319/34

         KOMISSION TÄYTÄNTÖÖNPANOASETUS (EU) N:o 1247/2011,
   annettu 29 päivänä marraskuuta 2011,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:

               (1)

               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitettyjen tavaroiden luokittelua koskevia säännöksiä.

               (2)

               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.

               (3)

               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetyt tavarat luokiteltava sarakkeen 2 CN-koodeihin sarakkeesta 3 ilmenevin perustein.

               (4)

               On aiheellista säätää, että sitovien tariffitietojen haltija voi yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti edelleen kolmen kuukauden ajan käyttää sellaisia sitovia tariffitietoja, jotka jäsenvaltioiden tulliviranomaiset ovat antaneet tavaroiden luokittelusta yhdistettyyn nimikkeistöön mutta jotka eivät ole tämän asetuksen säännösten mukaisia.

               (5)

               Tässä asetuksessa säädetyt toimenpiteet ovat tullikoodeksikomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetyt tavarat luokitellaan yhdistetyssä nimikkeistössä mainitun taulukon sarakkeen 2 CN-koodeihin.
   2 artikla
   Jäsenvaltioiden tulliviranomaisten antamia sitovia tariffitietoja, jotka eivät ole tässä asetuksessa vahvistettujen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 29 päivänä marraskuuta 2011.

            Komission puolesta, puheenjohtajan nimissä

         Algirdas ŠEMETA

            Komission jäsen

      (1)  EYVL L 256, 7.9.1987, s. 1.

      (2)  EYVL L 302, 19.10.1992, s. 1.

      LIITE

                  Tavaran kuvaus

                  Luokittelu
                  (CN-koodi)

                  Perusteet

                  (1)

                  (2)

                  (3)

                              1.

                              Moduuli omassa kotelossa, jonka mitat ovat on noin 11 × 7 × 5 cm (”analoginen tulomoduuli”).
                              Moduuli koostuu kahdesta painetusta piirilevystä, joissa on nelikanavainen tuloliitäntä, analogi-digitaalimuunnin, prosessori ja väyläliitäntä ohjelmoitavalle logiikkaohjaimelle. Moduulin tulojännite on 0–10 V (tasavirta).
                              Moduuli vastaanottaa analogisia signaaleja, jotka edustavat erilaisista ulkoisista laitteista peräisin olevia esimerkiksi lämpötilaa, nopeutta, virtaamaa tai painoa kuvaavia mittaustuloksia.
                              Moduuli muuntaa ja prosessoi nämä signaalit ennen kuin se välittää ne ohjelmoitavaan logiikkaohjaimeen.

                  8538 90 99

                  Luokittelu määräytyy yhdistetyn nimikkeistön 1 ja 6 yleisen tulkintasäännön määräysten, XVI jakson 2 huomautuksen b alakohdan ja CN-koodien 8538, 8538 90 ja 8538 90 99 nimiketekstien mukaisesti.
                  Koska moduuli muodostaa rajapinnan ulkoisten laitteiden ja nimikkeen 8537 numeerisen ohjauslaitteen välillä, luokittelu nimikkeeseen 8471 syöttöyksikkönä ei tule kyseeseen.
                  Koska moduuli vastaanottaa, muuntaa, prosessoi ja välittää ohjelmoitavalle logiikkaohjaimelle sähköisiä signaaleja, luokittelu nimikkeeseen 8536 sähkövirtapiiriin liittämistä tai sen sisäisiä liitäntöjä varten käytettävänä kytkimenä tai releenä ei tule kyseeseen.
                  Koska moduuli ei itsessään ohjaa ulkoisia laitteita, vaan muodostaa ainoastaan rajapinnan tällaisten laitteiden ja ohjelmoitavan logiikkaohjaimen välillä, luokittelu nimikkeeseen 8537 sähköisenä ohjauslaitteena ei tule kyseeseen.
                  Koska analogi-digitaalimuunnos on ainoastaan välivaiheen prosessi, luokittelu nimikkeeseen 8543 muualle 85 ryhmään kuulumattomana sähkökoneena ja -laitteena, jolla on itsenäinen tehtävä, ei tule kyseeseen.
                  Koska moduulin käyttötarkoituksena on vastaanottaa, muuntaa ja prosessoida signaaleja, jotka edustavat ulkoisista laitteista saatuja mittausarvoja, sekä välittää ne ohjelmoitavalle logiikkaohjaimelle, moduuli on välttämätön nimikkeen 8537 ohjelmoitavien logiikkaohjainten toiminnalle.
                  Näin ollen tavara on luokiteltava nimikkeeseen 8538 nimikkeen 8535–8537 laitteiden osana.

                              2.

                              Moduuli omassa kotelossa, jonka mitat ovat on noin 11 × 7 × 5 cm (”itsenäinen lähtömoduuli”).
                              Moduuli koostuu painetusta piirilevystä, jossa on väyläliitäntä ohjelmoitavalle logiikkaohjaimelle, prosessori, digitaali-analogimuunnin ja lähtöliitäntä, jossa 8 liitäntäpistettä.
                              Lähtöliitännän liitäntäpisteet ovat sähkömagneettisia releitä, joiden lähtöjännite on 0–250 V (vaihtovirta) ja hyötyvirta pistettä kohden enintään 0,17 A.
                              Moduuli prosessoi ja muuntaa päällä/pois-tyyppisiä diskreettejä signaaleja (esim. 1/0 tai kyllä/ei) ennen niiden lähettämistä erilaisille ulkoisille laitteille, kuten kontaktoreille, releille tai merkkivaloilmaisimille.

                  8538 90 99

                  Luokittelu määräytyy yhdistetyn nimikkeistön 1 ja 6 yleisen tulkintasäännön määräysten, XVI jakson 2 huomautuksen b alakohdan ja CN-koodien 8538, 8538 90 ja 8538 90 99 nimiketekstien mukaisesti.
                  Koska moduuli muodostaa rajapinnan ulkoisten laitteiden ja nimikkeen 8537 numeerisen ohjauslaitteen välillä, luokittelu nimikkeeseen 8471 tulostusyksikkönä ei tule kyseeseen.
                  Koska moduuli vastaanottaa, prosessoi, muuntaa ja välittää ulkoisille laitteille sähköisiä signaaleja, luokittelu nimikkeeseen 8536 sähkövirtapiiriin liittämistä tai sen sisäisiä liitäntöjä varten käytettävänä kytkimenä tai releenä ei tule kyseeseen.
                  Lähtöliitäntäpisteet (sähkömagneettiset releet) ovat vain osa moduulista, joka koostuu liitäntäpisteiden lisäksi väyläliitännästä, prosessorista ja digitaali-analogimuuntimesta. Lisäksi moduuli ei itsessään ohjaa ulkoisia laitteita, vaan muodostaa ainoastaan rajapinnan ohjelmoitavan logiikkaohjaimen ja tällaisten laitteiden välillä. Näin ollen luokittelu nimikkeeseen 8537 sähköisenä ohjauslaitteena ei tule kyseeseen.
                  Koska digitaali-analogimuunnos on ainoastaan välivaiheen prosessi, luokittelu nimikkeeseen 8543 muualle 85 ryhmään kuulumattomana sähkökoneena ja -laitteena, jolla on itsenäinen tehtävä, ei tule kyseeseen.
                  Koska moduulin käyttötarkoituksena on vastaanottaa, prosessoida ja muuntaa signaaleja, jotka edustavat ohjelmoitavasta logiikkaohjaimesta vastaanotettuja päällä/pois-signaaleja, sekä välittää ne ulkoisille laitteille, moduuli on välttämätön nimikkeen 8537 ohjelmoitavien logiikkaohjainten toiminnalle.
                  Näin ollen tavara on luokiteltava nimikkeeseen 8538 nimikkeen 8535–8537 laitteiden osana.


title: Komission täytäntöönpanoasetus (EU) 2017/48, annettu 11 päivänä tammikuuta 2017, kiinteistä tuontiarvoista tiettyjen hedelmien ja vihannesten tulohinnan määrittämiseksi

text:
               12.1.2017

               FI

               Euroopan unionin virallinen lehti

               L 7/14

         KOMISSION TÄYTÄNTÖÖNPANOASETUS (EU) 2017/48,
   annettu 11 päivänä tammikuuta 2017,
   kiinteistä tuontiarvoista tiettyjen hedelmien ja vihannesten tulohinnan määrittämiseksi
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 992/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1),
   ottaa huomioon neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7 päivänä kesäkuuta 2011 annetun komission täytäntöönpanoasetuksen (EU) N:o 543/2011 (2) ja erityisesti sen 136 artiklan 1 kohdan,
   sekä katsoo seuraavaa:

               (1)

               Täytäntöönpanoasetuksessa (EU) N:o 543/2011 säädetään Uruguayn kierroksen monenvälisten kauppaneuvottelujen tulosten soveltamiseksi perusteista, joiden mukaan komissio vahvistaa kolmansista maista tapahtuvan tuonnin kiinteät arvot mainitun asetuksen liitteessä XVI olevassa A osassa luetelluille tuotteille ja ajanjaksoille.

               (2)

               Kiinteä tuontiarvo lasketaan joka työpäivä täytäntöönpanoasetuksen (EU) N:o 543/2011 136 artiklan 1 kohdan mukaisesti ottaen huomioon päivittäin vaihtuvat tiedot. Sen vuoksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,

         ON HYVÄKSYNYT TÄMÄN ASETUKSEN:
   1 artikla
   Täytäntöönpanoasetuksen (EU) N:o 543/2011 136 artiklassa tarkoitetut kiinteät tuontiarvot vahvistetaan tämän asetuksen liitteessä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 11 päivänä tammikuuta 2017.

            Komission puolesta,

            puheenjohtajan nimissä

         Jerzy PLEWA

            Pääjohtaja

            Maatalouden ja maaseudun kehittämisen pääosasto

      (1)  EUVL L 347, 20.12.2013, s. 671.

      (2)  EUVL L 157, 15.6.2011, s. 1.

      LIITE

         Kiinteät tuontiarvot tiettyjen hedelmien ja vihannesten tulohinnan määrittämiseksi

                  (EUR/100 kg)

                  CN-koodi

                  Kolmansien maiden koodi (1)

                  Kiinteä tuontiarvo

                  0702 00 00

                  IL

                  269,9

                  MA

                  115,2

                  SN

                  204,0

                  TR

                  108,2

                  ZZ

                  174,3

                  0707 00 05

                  MA

                  86,1

                  TR

                  220,1

                  ZZ

                  153,1

                  0709 91 00

                  EG

                  144,1

                  ZZ

                  144,1

                  0709 93 10

                  MA

                  236,8

                  TR

                  226,9

                  ZZ

                  231,9

                  0805 10 20

                  EG

                  46,2

                  IL

                  126,4

                  MA

                  54,3

                  TR

                  71,9

                  ZZ

                  74,7

                  0805 20 10

                  IL

                  166,4

                  MA

                  73,6

                  ZZ

                  120,0

                  0805 20 30 , 0805 20 50 , 0805 20 70 , 0805 20 90

                  EG

                  97,9

                  IL

                  151,6

                  JM

                  125,6

                  TR

                  96,5

                  ZZ

                  117,9

                  0805 50 10

                  TR

                  70,9

                  ZZ

                  70,9

                  0808 10 80

                  CN

                  144,5

                  US

                  72,4

                  ZZ

                  108,5

                  0808 30 90

                  CL

                  307,7

                  CN

                  99,5

                  TR

                  133,1

                  ZZ

                  180,1

         (1)  Kolmansien maiden kanssa käytävää ulkomaankauppaa koskevista yhteisön tilastoista annetun Euroopan parlamentin ja neuvoston asetuksen (EY) N:o 471/2009 täytäntöönpanosta maa- ja alueluokituksen ajan tasalle saattamisen osalta 27 päivänä marraskuuta 2012 annetussa komission asetuksessa (EU) N:o 1106/2012 (EUVL L 328, 28.11.2012, s. 7) vahvistettu maanimikkeistö. Koodi ”ZZ” tarkoittaa ”muuta alkuperää”.